|  |
| --- |
|   |
|  |
|  |
| ÚVOD |
|  |
|  |
|  |
|  |
|  |
|  |
| **Dubnický technologický inštitút v Dubnici nad Váhom, s.r.o.** pôsobí ako súkromná vysoká škola od roku 2006. Od roku 2017 vystupuje pod novým obchodným názvom Vysoká škola DTI, s.r.o.Poskytuje, organizuje a zabezpečuje vysokoškolské vzdelávanie v akreditovaných bakalárskych a magisterských študijných programoch externého a denného štúdia. Uskutočňuje tvorivé vedecké bádanie a poskytuje ďalšie vzdelávanie prostredníctvom širokej ponuky kurzov a vzdelávacích aktivít.Od roku 2019 začala vysoká škola poskytovať aj vysokoškolské vzdelávanie v doktorandskom štúdiu v študijnom programe Didaktika technických profesijných predmetov. V novembri 2022 vysoká škola podala žiadosť o akreditáciu doktorandského štúdia v študijnom odbore Ekonómia a manažment. Vysoká škola v týchto oblastiach dosahuje výnosy hlavne z predaja služieb v oblasti vzdelávania, ako sú školné a poplatky spojené so štúdiom. Medzi poplatky spojené so štúdiom zaraďujeme hlavne výpisy výsledkov, sylaby, duplikáty indexov a pod.Ďalej vysoká škola dosahuje výnosy aj z predaja tržieb za tovar a to konkrétne z predaja učebníc vytvorených vlastnou činnosťou.**Vysoká škola DTI, s.r.o.** poskytuje študentom z prostriedkov získaných zo štátneho rozpočtu aj motivačné, tehotenské, talentové a sociálne štipendiá, ktoré sú vyplácané na základe splnenia podmienok stanovených zákonom. V roku 2022 bola vysokej škole priznaná dotácia na motivačné, tehotenské a talentové štipendiá. Vysoká škola sa snaží rozširovať ponuku služieb aj do ďalších oblastí vzdelávania prostredníctvom rôznych iných vzdelávacích aktivít a doplňujúcich foriem vzdelávania, ako sú: rigorózne konanie, kontinuálne vzdelávanie, doplňujúce pedagogické štúdium a v neposlednom rade aj organizovanie detskej univerzity v letných mesiacoch.Vysoká škola sa snaží každý rok vyhľadávať a získavať nových študentov. V roku 2022 sa tržby za školné v dennej forme zvýšili o cca 33 %. Taktiež došlo k nárastu tržieb za rigorózne konanie o 50 % a za doplňujúce pedagogické štúdium o 24 %. Tržby za habilitácie a inaugurácie sú porovnateľné s predchádzajúcim rokom. Zvýšenie tržieb bolo ovplyvnené dvoma faktormi – nárast počtu študentov a mierne navýšenie školného (10%).V oblasti nákladov sa v roku 2022 zvýšili náklady v oblasti spotrebovaných nákupov a služieb. Výška mzdových nákladov je porovnateľná s rokom 2021.Vysoká škola sa orientuje na produkciu a šírenie poznatkov a inovácií predovšetkým v oblasti aplikovaných študijných programov a vedných disciplín, s dôrazom na prípravu odborníkov žiadaných na trhu práce, s cieľom prispieť k budovaniu znalostnej a udržateľne konkurencieschopnej ekonomiky Slovenska.Za týmto účelom spolupracuje s domácimi a zahraničnými vysokými školami, podnikateľskou sférou, verejným sektorom i mimovládnymi organizáciami a podieľa sa na medzinárodných projektoch. |
|  |